**Underretninger på Copenhagen City School**

*”Formålet med underretning om forhold om udsatte børn og unge er sikre, at mistrivsel og overgreb opdages og håndteres tidligt så barnet eller den unge kan få den rette hjælp og støtte”[[1]](#endnote-1)*

Alle ansatte på Copenhagen City School er informerede om, at der er særlige regler om en udvidet eller skærpet underretningspligt for fagpersoner, der har tæt kontakt til børn og unge *og at underretningen er en personlig pligt. ”Når du vurderer, at der er behov for at underrette, har du pligt til at gøre det. Det gælder også, hvis din leder har en anden mening”.[[2]](#endnote-2)*   
Denne underretningspligt er ikke – som den almindelige underretningspligt (senere kaldt øjeblikkelig underretningspligt) betinget af et omsorgssvigt, overgreb eller lignende alvorlige situationer.

Den udvidede underretningspligt indtræder, når man ikke har mulighed for, som fagperson, selv at afhjælpe vanskelighederne, og man mener, at barnet eller den unge har behov for særlig støtte.

Alle ansatte på Copenhagen City School følger nedenstående procedure i forbindelse med underretningen. Den er udarbejdet med afsæt i både Danmark Private Skoler og Frederiksberg kommunes handleguide om underretninger.

**Procedure for skolen.**

For at sikre, at barnets trivsel og udvikling er skolen opmærksomme på barnet og eventuelle bekymringssignaler.

Vigtige signaler, der kan give grund til, at man skal bekymre sig om barnet:

* Hyppige sygdomsperioder
* Hyppigt fravær
* Motoriske problemer
* Fysiske tegn på omsorgssvigt som manglende renlighed, mærker efter vold
* Udvikling, der ikke er alderssvarende
* Trivselsproblemer, passivitet, hyperaktivitet
* Forsinket sprogudvikling
* Nervøsitet eller ængstelse
* Ekstremt påvirkelige af uro
* Manglende koncentration
* Ændret adfærd
* Aggressivitet
* Ukritisk i sin kontakt med andre
* Man kan underrette på baggrund af observationer af forældrene, selvom der ikke er konkrete signaler om mistrivsel hos et barn.

Man skal underrette, hvis man har formodning om, at et barn har brug for støtte, f.eks. hvis forældrene er misbrugere eller psykisk syge.[[3]](#endnote-3)

**Hvornår skal man underrette.**

Der skelnes mellem to typer underretninger.

* Øjeblikkelig underretningspligt.
* Skærpet underretningspligt.

Øjeblikkelig underretningspligt:

Indtræder, når man grund til antage at et barn eller ung under 18 år har været udsat for et overgreb.

* Et barn eller ung udsættes for vanrøgt eller nedværdigende behandling – fra forældre eller anden opdragers side.
* Et barn eller ung lever under forhold, der bringer vedkommendes sundhed og udvikling i fare.
* Et barn eller ung udsættes for fysisk / psykisk vold eller mishandling.
* Et barn eller ung har været udsat for seksuel misbrug.
* Et barn eller ung ikke modtager påkrævet lægebehandling.
* Et barn eller ung lever uden forældreopsyn.

Udvidet eller skærpet underretningspligt:

* Når du antager at et barn eller ung under 18 år kan have behov for særlig støtte jf serviceloven kap. 11.
* Behov for særlig støtte, der rækker ud over de behov, som kan opfyldes af skolen, sundhedsplejen mv. Indsatserne kan blandt andet omfatte rådgivning, familiebehandlingstilbud, aflastning mv.
* At et barn eller ung under 18 år kan have behov for særlig støtte pga. barnets eller den unges ulovlige skolefravær eller udladelse af at opfylde undervisningspligten.

**Handleveje.**

Handleveje ved øjeblikkelig underretningspligt.

I de tilfælde, hvor bekymringen angår alvorlige forhold er der tale om øjeblikkelig underretningspligt, hvor skolen straks skal inddrage de sociale myndigheder af hensyn til barnet eller den unges umiddelbare sundhed og velfærd.

Kommunen/socialforvaltningen skal straks underrettes telefonisk, hvis barnet eller den unges umiddelbare sundhed er truet. Såfremt kommunen er lukket kontaktes politiet.

*Såfremt der er tale om overgreb fra forældrene siden, kontaktes eller orienteres forældrene ikke.*

Handleveje ved skærpet underretningspligt.[[4]](#endnote-4)

Alvoren af ens observationer, bekymring og vurdering danner baggrund for det videre forløb (handlevej A og B). Derfor drøftes dette med ledelsen evt. kollegaer.

Handlevej A

Det løses selv (uden underretning) + forældrene inddrages.

*Hvis du er bekymret for et barn eller ung, skal du inddrage forældre så i kan samarbejde om en løsning af problemerne. I skal lægge en plan, som sikrer klare rammer og vilkår for barnet eller den unge. Hvis din bekymring er alvorligt, bør din leder deltage i mødet med forældrene.*

Handlevej B

Forældre informeres, men inddrages ikke.

Barnets forældre bør rimeligvis vide, hvem der har underrettet om deres barn, og hvad underretningen handler om. Man behøver ikke orientere forældrene / forældremyndighedsindehaveren, men kommunen eller Ankestyrelsen har pligt til at orientere dem om, at der er sket en underretning om deres barn.

**Hvad skal underretningen indeholde.[[5]](#endnote-5)**

Der stilles ingen formelle krav til en underretning. Den kan ske telefonisk eller skriftligt – og med mulighed for (undtagelsesvis) anonymitet.

Alle punkter er ikke nødvendigvis relevante, når der skal udformes en konkret underretning.

* Kontaktoplysninger om barnet.
* Baggrunden for at underrette.
* Samarbejdet med forældrene.
* Barnets fremmøde.
* Barnets sociale udvikling.
* Barnets følelsesmæssige udvikling.
* Barnets sproglige udvikling.
* Barnet motoriske udvikling.
* Dit/jeres forhold til barnet.
* Andre oplysninger om barnet, som er vigtige.

Alternativt bruges den respektive (barnets) kommunes vejledning / skema.

Den som har skrevet underretningen underskriver den efter at nærmeste leder har læst den.

**Hvem skal man underrette til.[[6]](#endnote-6)**

Man skal i første omgang underrette til barnets - eller den ungesopholdskommune.

Mange kommuner har information liggende på deres hjemmeside. Ved tvivl kan man henvende sig til kommunens børne- og familieafdelingen.

Hvis kommunen ikke foretager det fornødne eller handler tilstrækkeligt, kan man derefter underrette til Ankestyrelsen. Ankestyrelsen kan træffe en afgørelse og herefter pålægge kommunen at følge denne afgørelse.

**Efter underretningen.**

Skolen har krav på at modtage en kvittering på, at underretningen er modtaget af kommunen eller Ankestyrelsen.

Der evalueres på indsatserne og nye mål og indsats aftales efterfølgende. Det aftales i hvert tilfælde, hvem der er ansvarlig udviklingen/støtten til barnet. Det vil oftest være underretter eller klasselærer.

**Tavshedspligt.**

Underretningspligten går forud for reglerne om tavshedspligt (efter servicelovens regler).

**Ved underretning til Ankestyrelsen.**

Oplysninger om eventuelle underretninger til kommunen.

1. <https://www.frederiksberg.dk/sites/default/files/2017-02/HANDLEGUIDE_Om_underretninger_02.pdf> s.7 [↑](#endnote-ref-1)
2. <https://www.frederiksberg.dk/sites/default/files/2017-02/HANDLEGUIDE_Om_underretninger_02.pdf> s.9 [↑](#endnote-ref-2)
3. <https://www.privateskoler.dk/ledelser-og-admin/ledelse-og-administration/336-underretninger> [↑](#endnote-ref-3)
4. <https://www.frederiksberg.dk/sites/default/files/2017-02/HANDLEGUIDE_Om_underretninger_02.pdf> s.4-5 [↑](#endnote-ref-4)
5. <https://www.privateskoler.dk/ledelser-og-admin/ledelse-og-administration/336-underretninger> [↑](#endnote-ref-5)
6. <https://www.privateskoler.dk/ledelser-og-admin/ledelse-og-administration/336-underretninger> [↑](#endnote-ref-6)